Návrh

Zákon

z ........... 2005

ktorým sa mení a dopĺňa zákon Národnej rady Slovenskej republiky                     
     č. 315/1996 Z. z. o premávke na pozemných komunikáciách v znení neskorších predpisov a o zmene a doplnení niektorých zákonov

Národná rada Slovenskej republiky sa uzniesla na tomto zákone:

Čl. I

Zákon Národnej rady Slovenskej republiky č. 315/1996 Z. z. o premávke                      na pozemných komunikáciách v znení zákona č. 359/2000 Z. z., zákona č. 405/2000 Z. z., zákona č. 223/2001 Z. z., zákona č. 381/2001 Z. z., zákona č. 441/2001 Z.z., zákona                              č. 490/2001 Z. z., zákona č. 73/2002 Z. z., zákona č. 396/2002 Z. z., zákona č. 660/2002 Z. z., zákona č. 247/2003 Z. z., zákona č. 430/2003 Z. z., zákona č. 450/2003 Z. z., zákona                                č. 510/2003 Z. z., zákona č. 534/2003 Z. z., zákona č.121/2004 Z. z.,                                      zákona  č. 174/2004 Z. z., zákona  č. 579/2004 Z. z. a zákona č. 725/2004 Z.z. sa mení a dopĺňa takto: 

1. V § 5 ods. 2 sa na konci prvej vety bodka nahrádza bodkočiarkou a pripájajú sa tieto slová:                 „to neplatí, ak ide o motocykel s bezpečnostnou kabínou alebo ochranným bezpečnostným rámom, ktoré sú vybavené bezpečnostnými pásmi.“.

2. V § 5 ods. 3 písm. f) sa slová „s výnimkou vodiča, ktorý je povinný používať schválený a preňho“ nahrádzajú slovami „ , ktorá je povinná používať schválený a pre ňu“.  

3. § 5 sa  dopĺňa odsekom 5, ktorý znie: 
„(5) Vodič motorového vozidla je povinný nosiť výstražnú vestu, ak sa zdržiava              na vozovke mimo vozidla počas núdzového státia mimo obce, najmä pri prerušení jazdy pre chybu na vozidle alebo v dôsledku dopravnej nehody.“.

4. Nadpis § 6 znie: „Povinnosti prevádzkovateľa vozidla a držiteľa vozidla.“.  

5. V § 6 sa za odsek 5 vkladá nový odsek 6, ktorý znie:

     		„(6) Ak je prevádzkovateľom vozidla právnická osoba alebo fyzická osoba oprávnená na podnikanie, ktoré v rámci svojej činnosti zverujú motorové vozidlo inej osobe, sú povinné viesť o prevádzke vozidla a jeho vodičovi evidenciu, ktorá obsahuje údaje                 o mene a priezvisku vodiča vozidla, dátume a čase vedenia vozidla,  evidenčnom čísle vozidla a adrese  trvalého pobytu vodiča.“. 

       Doterajší odsek 6 sa označuje ako odsek 7.

6 V § 6 ods. 7 sa za slová „Prevádzkovateľ vozidla“ vkladajú slová „a držiteľ vozidla“.

7. V § 15 ods. 2 sa číslica „110“ nahrádza číslicou „100“.

8. V § 15 ods. 7 sa slová „2 a 3“ nahrádzajú slovami  „2 až 4“.

9.  V § 30 ods. 1 prvá veta znie: „Vodič motorového vozidla je povinný počas jazdy rozsvietiť ustanovené osvetlenie vozidla; vodič nemotorového vozidla je povinný takéto osvetlenie použiť počas jazdy za zníženej viditeľnosti.“.

10. V § 37 ods. 2 písm. b) sa na konci vypúšťa čiarka a pripájajú sa tieto slová „a Vojenského spravodajstva,9a) ktoré určí minister obrany Slovenskej republiky,“.

Poznámka pod čiarou k odkazu 9a znie:
„9a) Zákon Národnej rady Slovenskej republiky č. 198/1994 Z. z. o Vojenskom spravodajstve v znení neskorších predpisov.“.

11. V § 37 ods. 5 sa spojka „a“ za slovami „ozbrojených bezpečnostných zborov“ nahrádza čiarkou a za slová „Slovenskej informačnej služby“ sa vkladajú slová „a Vojenského spravodajstva“. 

12. § 54 znie: 
„§54

„(1) Pre chodcov platia primerane aj § 25 až  27. 

 (2) Chodec mladší ako 15 rokov je povinný pri pohybe na kolieskových korčuliach používať riadne upevnenú ochrannú prilbu na hlave, chrániče na zápästia, chrániče na lakte a chrániče na kolená. Chodec mladší ako 10 rokov smie sa pohybovať na kolieskových korčuliach na  ceste s výnimkou poľných ciest, lesných ciest a obytných zón len pod dohľadom osoby staršej ako15 rokov, ktorá je dostatočne spôsobilá, aby naňho riadne dozrela.“.

13. V § 56 ods. 3 sa na konci pripája táto veta: „Osoba mladšia ako 15 rokov je povinná počas jazdy používať riadne upevnenú ochrannú prilbu na hlave.“.

14. V § 66 ods. 1 písm. a) sa vypúšťajú slová „hrubým spôsobom“.

15. V § 66 ods. 1 písm. e) sa slová „ustanovenej lekárskej prehliadke, psychologickému   vyšetreniu“ nahrádzajú slovami „ustanovenému posudzovaniu zdravotnej spôsobilosti viesť motorové vozidlá (ďalej len „zdravotná spôsobilosť“)“.  

16. V § 66 ods. 1 písmená f) až h) znejú:
„f) vodič prekročí rýchlosť jazdy vozidla povolenú podľa § 15 alebo ustanovenú dopravnou značkou v obci o viac ako 30 km.h-1 a na ostatných cestách o viac ako 50 km.h-1, 
g) vodič vojde na železničné priecestie v prípadoch uvedených v § 26,
h) vodič predchádza iné vozidlo v mieste, kde je to zakázané alebo“.

17. V § 66 sa odsek 1 dopĺňa písmenom i), ktoré znie:
      „i) vodičský preukaz je neplatný alebo sa považuje za neplatný.“. 

18. V § 66 ods. 4 sa slová „písm. a) až e)“ nahrádzajú slovami „písm. a) až h)“ a na konci sa pripája táto veta: „Odo dňa zadržania vodičského preukazu podľa odseku 1 nesmie jeho držiteľ viesť motorové vozidlo, až kým mu vodičský preukaz nebude vrátený alebo mu nebude vydaný nový vodičský preukaz.“.

19. V § 66 ods. 5 sa slová „písm. g) a h)“ nahrádzajú slovami „písm. i)“.

20. V § 68 ods. 3 písm. c) sa vypúšťajú slová „(ďalej len „zdravotná spôsobilosť“)“.  

21. V § 68 ods. 6 sa slová „lekárskym prehliadkam a psychologickým vyšetreniam“ nahrádzajú slovami „posudzovaniu zdravotnej spôsobilosti“.

22. § 70 vrátane nadpisu znie:
„§ 70
Zdravotná spôsobilosť

 (1) Zdravotnou spôsobilosťou sa rozumie telesná spôsobilosť a psychická spôsobilosť viesť motorové vozidlo.

  (2) Zdravotná spôsobilosť sa preukazuje posudkom o zdravotnej spôsobilosti, ktorý vydá posudzujúci lekár so špecializáciou v špecializačnom odbore všeobecné lekárstvo alebo lekár so špecializáciou v špecializačnou odbore všeobecná zdravotná starostlivosť o deti a dorast (ďalej len „posudzujúci lekár“) na základe vykonanej lekárskej prehliadky a ďalších odborných vyšetrení, ktoré sú potrebné na posúdenie zdravotnej spôsobilosti (ďalej len „lekárska prehliadka“). 

  (3) Posudzujúci lekár v posudku o zdravotnej spôsobilosti uvedie, či je žiadateľ o vodičské oprávnenie alebo držiteľ vodičského oprávnenia zdravotne spôsobilý viesť motorové vozidlo, či je žiadateľ o vodičské oprávnenie alebo držiteľ vodičského oprávnenia zdravotne spôsobilý viesť len  niektoré  motorové  vozidlá,  alebo len motorové  vozidlá osobitne technicky upravené alebo či je žiadateľ o vodičské oprávnenie alebo držiteľ vodičského oprávnenia zdravotne nespôsobilý viesť motorové vozidlo.

 (4) Zdravotne nespôsobilý viesť motorové vozidlo je ten, kto podľa záverov lekárskej prehliadky nie je spôsobilý viesť motorové vozidlo, a to ani technicky upravené, a ten, komu súd uložil ochranné liečenie.

 (5) Podrobnosti o spôsobe zisťovania zdravotnej spôsobilosti, choroby, vady alebo stavy, ktoré vylučujú alebo podmieňujú zdravotnú spôsobilosť, rozsah lekárskej prehliadky, obsah a vzor posudku o zdravotnej spôsobilosti ustanoví všeobecne záväzný právny predpis.“.

23. § 71 odsek 2 znie:
„(2) Skúšky z  odbornej  spôsobilosti  sa vykonávajú pred policajtom služby dopravnej polície Policajného zboru povereným ministerstvom vnútra (ďalej len „skúšobný komisár“). Ministerstvo vnútra vedie evidenciu skúšobných komisárov, v ktorej vedie tieto údaje:
     a)  meno a priezvisko skúšobného komisára,
     b)  dátum a miesto narodenia skúšobného komisára,
     c)  rodné číslo skúšobného komisára,
     d)  adresa trvalého pobytu skúšobného komisára,
     e)  evidenčné číslo poverenia skúšobného komisára,
     f)   rozsah oprávnení skúšobného komisára na vykonávanie skúšok z odbornej spôsobilosti,
     g)  doba platnosti poverenia skúšobného komisára.“.

24. Nadpis § 74 znie:
„Pravidelné posudzovanie zdravotnej spôsobilosti“.

25. V § 74 ods. 1 sa za slová „vodičského oprávnenia“ vkladajú slová „s vodičským  preukazom, ktorý bol vydaný v Slovenskej republike“ a slová „pravidelným lekárskym prehliadkam a psychologickým vyšetreniam“ nahrádzajú slovami „pravidelnému posudzovaniu zdravotnej spôsobilosti“.

26.  V § 74 odsek 2 znie:
„(2) Držiteľ  vodičského  oprávnenia  preukáže,  že sa podrobil posúdeniu zdravotnej spôsobilosti podľa odseku 1, § 68 ods. 6, § 75 ods. 1 a § 76 ods. 1 druhej vety posudkom o zdravotnej spôsobilosti podľa § 70 ods. 2, ktorý musí mať pri vedení motorového vozidla pri sebe; tento posudok je povinný predložiť pri kontrole na požiadanie policajta.“.

27.  V § 74 ods. 3 sa slová „lekárskou   prehliadkou   alebo   psychologickým vyšetrením“ nahrádzajú slovami „pri posudzovaní zdravotnej spôsobilosti“.

28. V § 74 odsek 4 znie:
„(4) Vymedzený okruh držiteľov vodičského oprávnenia, ktorí sú povinní podrobiť          sa pravidelnému posudzovaniu zdravotnej spôsobilosti, ako aj lehoty a rozsah lekárskej prehliadky ustanoví všeobecne záväzný právny predpis.“.

29.   V § 75 ods. 1 sa za slovo „preskúmať“ vkladajú slová „v lehote, ktorú určí,“ a vypúšťajú sa slová „lekárskou prehliadkou alebo psychologickým vyšetrením; určí aj lehotu na ich vykonanie“.

30. V § 75 sa za odsek 2 vkladá nový odsek 3, ktorý znie:
„(3) Preskúšaniu odbornej spôsobilosti je povinný podrobiť sa aj ten, kto v období          po sebe nasledujúcich 12 mesiacov
a)   spácha najmenej päť priestupkov proti bezpečnosti a plynulosti cestnej premávky,
b)  spácha najmenej jeden trestný čin v súvislosti s porušením pravidiel cestnej premávky              a najmenej štyri priestupky proti bezpečnosti a plynulosti cestnej premávky,
c)  spácha najmenej dva trestné činy v súvislosti s porušením pravidiel cestnej premávky, alebo 
d)   spôsobí najmenej dve dopravné nehody.“.  

Doterajší odsek 3 sa označuje ako odsek 4.

31. V § 75 ods. 4 sa na konci pripájajú tieto slová: „s tým, že  držiteľ vodičského  oprávnenia  je povinný na vykonanie skúšky z vedenia motorových vozidiel zabezpečiť na vlastné náklady osobu oprávnenú  vykonávať  výcvik  a  ustanovené  cvičné vozidlo                          s pohonnými látkami.“.

32. V § 76 ods. 1 sa slová „lekárskej  prehliadke  alebo psychologickému vyšetreniu“ nahrádzajú slovami „posúdeniu zdravotnej spôsobilosti“.

33. V § 76 ods. 2 písm. a) sa slová „dokladu o záveroch lekárskej prehliadky alebo  psychologického vyšetrenia“ nahrádzajú slovami „záverov posudku o zdravotnej spôsobilosti“.

34 V § 76 ods. 2 písm. c) sa slová „lekárskej prehliadke,  psychologickému vyšetreniu“ nahrádzajú slovami „posúdeniu zdravotnej spôsobilosti“.

35. § 85 vrátane nadpisu znie:
„§ 85
                                                     Druhy dopravných evidencií

(1) Dopravné evidencie podľa tohto zákona sú:
a) evidencia 
      1.   držiteľov vodičských oprávnení, 
      2.  osôb, ktoré žiadali o udelenie vodičského oprávnenia, ale im nebolo udelené alebo  im bolo odobraté, 
 3. osôb, ktoré bez vodičského oprávnenia viedli motorové vozidlo a v súvislosti s vedením motorového vozidla sa dopustili priestupku proti bezpečnosti a plynulosti cestnej premávky alebo trestného činu 
(ďalej len „evidencia vodičov“),
b) evidencia vozidiel, 
c) evidencia dopravných nehôd.

(2) Evidencia vodičov obsahuje o osobách uvedených v odseku 1 písm. a) tieto osobné údaje:
a)  meno, priezvisko, prípadne titul, rodné číslo, dátum a miesto narodenia, adresa trvalého pobytu,
b)  druh vodičského oprávnenia,
c) priestupky a trestné činy súvisiace s porušením pravidiel cestnej premávky alebo                        s vedením vozidla a opatrenia a sankcie uložené za porušenie pravidiel cestnej premávky alebo v súvislosti s vedením vozidla,
d)   údaje o zdravotnej spôsobilosti držiteľa vodičského oprávnenia.

(3) Evidencia vozidiel obsahuje o držiteľoch vozidiel a o vlastníkoch vozidiel, ak je držiteľom vozidla alebo vlastníkom vozidla fyzická osoba a o osobách, ktoré zastupujú držiteľov vozidiel a vlastníkov vozidiel, tieto osobné údaje:
a) meno, priezvisko, prípadne titul,
b) rodné číslo, dátum a miesto narodenia 
c) adresa trvalého pobytu,
d) číslo preukazu totožnosti a podpisy.

(4) Evidencia dopravných nehôd obsahuje tieto osobné údaje:
a) rok narodenia, štátnu príslušnosť, pohlavie a následky na zdraví účastníkov dopravnej  nehody,
b)  u vodičov aj rodné číslo, rozsah vodičského oprávnenia, dĺžku vodičskej praxe a zdravotný stav vodičov v čase dopravnej nehody.

(5)  Dopravné evidencie tvoria  informačný systém, na ktorý sa vzťahuje osobitný predpis28).

(6) Rozsah údajov a podrobnosti o vedení dopravných evidencií podľa odseku 1 ustanoví všeobecne záväzný právny predpis.“.

 Poznámka pod čiarou k odkazu 28 znie:
„28) § 69  zákona Národnej rady  Slovenskej republiky č.171/1993 Z. z. v znení neskorších predpisov.“.

36. V § 86 ods. 2 sa za slová „Policajnému zboru“ vkladajú slová „Generálnej prokuratúre Slovenskej republiky, Zboru väzenskej a justičnej stráže Slovenskej republiky, Colnému riaditeľstvu Slovenskej republiky, Úradu daňového preverovania, Národnému bezpečnostnému úradu,“.

37. V § 87 sa slová „túto skutočnosť oznámiť“ nahrádzajú slovami „oznámiť túto skutočnosť v rozsahu údajov podľa § 85 ods. 2 písm. a) a c)“.

38. § 88 sa dopĺňa  odsekom 7, ktorý znie:
„(7) Do evidencie vozidiel nesmie byť zaevidované vozidlo, na ktorom bolo neoprávnene pozmenené identifikačné číslo vozidla VIN alebo úradne pridelený identifikátor vozidla33a), alebo vymenená časť podvozku alebo karosérie na ktorom sú umiestnené.“.

Poznámka pod čiarou k odkazu 33a  znie:
„33a)  § 83 ods.1 zákona č. 725 /2004 Z. z. o podmienkach prevádzky vozidiel v premávke na pozemných komunikáciách a o zmení a doplnení niektorých zákonov.“.

39.  V § 90 ods. 1 sa na konci pripája táto veta: „Zmena podľa písmena b) nesmie byť zapísaná, ak sa ide o výmenu podvozku alebo karosérie, na ktorej je umiestnené identifikačné číslo vozidla VIN alebo úradne pridelený identifikátor vozidla33a), ktorý bol neoprávnene pozmenený.“. 

40. V § 90 ods. 5 sa slovo „osobe“ nahrádza slovom „osobách“, slovo „ktorú“ slovom „ktoré“, na konci sa vypúšťa bodka a pripájajú sa tieto slová: „ako vlastníka vozidla a ako držiteľa vozidla.“.

41. Nadpis nad § 122 znie: „Priestupky proti bezpečnosti a plynulosti cestnej premávky“.

42. § 122 znie:
„§122

(1) Priestupku proti bezpečnosti a plynulosti cestnej premávky sa dopustí ten, kto

a)vedie motorové vozidlo v stave vylučujúcom spôsobilosť viesť vozidlo, ktorý si privodil požitím alkoholického nápoja alebo užitím inej návykovej látky,
b)ako vodič sa nezdržal požitia alkoholického nápoja alebo užitia inej návykovej látky po dopravnej nehode v čase, keď by to bolo na ujmu zistenia, či pred jazdou alebo počas jazdy požil alkoholický nápoj alebo užil inú návykovú látku,
c)ako vodič sa odmietne podrobiť vyšetreniu na zistenie alkoholu, ktoré sa vykonáva dychovou skúškou prístrojom, ktorým sa určí objemové percento alkoholu v krvi, alebo ak sa odmietne podrobiť lekárskemu vyšetreniu odberom a vyšetrením krvi alebo iného biologického materiálu, či nie je ovplyvnený alkoholom alebo inou návykovou látkou, hoci by vyšetrenie nebolo spojené s nebezpečenstvom pre jeho zdravie,
d)ako vodič počas vedenia vozidla požije alkoholický nápoj alebo užije inú návykovú látku, alebo vedie vozidlo bezprostredne po požití alkoholického nápoja alebo užití inej návykovej látky, alebo v čase, keď by mohol byť pod ich vplyvom,
e)vedie vozidlo vyradené z cestnej premávky alebo vozidlo vyradené z evidencie vozidiel, alebo vozidlo, ktoré nie je opatrené evidenčným číslom, ak tejto povinnosti podlieha, 
f)ako vodič iného vozidla neumožní bezpečný a plynulý prejazd vozidlám s právom prednostnej jazdy
g)neoprávnene použije osobitné označenie vozidla prepravujúceho ťažko zdravotne alebo ťažko pohybovo postihnutú osobu alebo poruší zákaz zastavenia alebo státia na mieste vyhradenom pre vozidlá prepravujúce ťažko zdravotne alebo ťažko pohybovo postihnutú osobu,
h)ako prevádzkovateľ vozidla alebo držiteľ vozidla neoznámi osobné údaje osoby, ktorej zveril vedenie vozidla,
i)ako vodič motorového vozidla prekročí povolenú rýchlosť podľa § 15 alebo prekročí rýchlosť ustanovenú dopravnou značkou,
j)ako vodič pri jazde cez križovatku nezastaví na pokyn „Stoj“ dávaný policajtom alebo vyplývajúci z dopravnej značky alebo z dopravného zariadenia,
k)ako vodič vojde na železničné priecestie v prípadoch uvedených v § 26,
l)ako vodič motorového vozidlo predchádza iné vozidlo v mieste, kde je to zakázané,
m)vedie motorové vozidlo bez príslušného vodičského oprávnenia, po odobratí vodičského oprávnenia alebo počas zadržania vodičského preukazu okrem prípadov, ak sa učí viesť motorové vozidlo podľa právnych predpisov alebo ak sa podrobuje skúške z vedenia motorového vozidla,
n)ako vodič motorového vozidla s celkovou hmotnosťou prevyšujúcou 7 500 kg nedodrží ustanovenie o obmedzení jazdy určené pre niektoré druhy vozidiel,
o)ako vodič motorového vozidla sa zúčastnil na dopravnej nehode a bezodkladne nezastavil vozidlo alebo si nesplnil povinnosť účastníka dopravnej nehody ustanovenú v § 51,
p)iným konaním, ako je uvedené v písmenách a) až o), poruší ustanovenia tohto zákona,
r)porušením uvedeným v písmene p) bezprostredne ohrozí bezpečnosť alebo plynulosť cestnej premávky alebo spôsobí dopravnú nehodu.

(2) Za priestupok podľa odseku 1 písm. a) až c) možno uložiť pokutu do 15 000 Sk             a zákaz činnosti do dvoch rokov, za priestupok podľa odseku 1 písm. d) až f) možno uložiť pokutu do 10 000 Sk a zákaz činnosti do jedného roka, za priestupok podľa odseku 1 písm. g) a h) možno uložiť pokutu do 10 000 Sk, za priestupok podľa odseku 1 písm. i) až m) a r) možno uložiť pokutu do 7 000 Sk a zákaz činnosti do jedného roka, za priestupok podľa odseku 1 písm. n) a o) možno uložiť pokutu do 5 000 Sk a zákaz činnosti do 6 mesiacov,             za priestupok podľa odseku 1 písm. p) možno uložiť pokutu do 4 000 Sk.

(3) V blokovom konaní možno uložiť za priestupok podľa odseku 1 pokutu                      do 2 000 Sk.“.

43. Za § 122 sa vkladá § 122a, ktorý znie:
„§ 122a

(1) Priestupky proti bezpečnosti a plynulosti cestnej premávky prejednávajú obvodné úrady.

 	(2) V blokovom konaní môžu prejednávať priestupky proti bezpečnosti a plynulosti cestnej premávky podľa § 122 ods. 1 písm. g) a p)  spáchané neuposlúchnutím zákazu, ktorý vyplýva z úpravy cestnej premávky vykonanej dopravnými značkami alebo dopravnými zariadeniami aj obce.“.

44.V § 126 ods. 1 sa spojka „a“ za slovami „Železničnej polície“ nahrádza čiarkou a na koniec sa pripájajú slová „a Vojenského spravodajstva“.

45. Za § 129b sa vkladá § 129c, ktorý znie:
„§ 129c

(1) Do 30. júna 2006 prejednávajú priestupky proti bezpečnosti a plynulosti cestnej premávky orgány Policajného zboru.

(2) Doklady o lekárskych prehliadkach a doklady o psychologických vyšetreniach vydané podľa doterajších predpisov ostávajú v platnosti do uplynutia lehoty, na ktorú boli určené, ak tento zákon neustanovuje inak.“.

46. V § 130 ods. 1 sa slová „§85 ods. 4“ nahrádzajú slovami „§ 85 ods. 6“.

47. V § 130 ods. 2 sa slová „§ 70 ods. 4“ nahrádzajú slovami „§ 70 ods. 5“.

Čl. II

Zákon Slovenskej národnej rady č.372/1990 Zb. o priestupkoch v znení zákona Slovenskej národnej rady č.524/1990 Zb. zákona Slovenskej národnej rady č.266/1992 Zb., zákona Slovenskej národnej rady č.295/1992 Zb., zákona Slovenskej národnej rady  č.511/1992 Zb., zákona Národnej rady Slovenskej republiky č.237/1993 Z. z., zákona Národnej rady Slovenskej republiky č.42/1994 Z. z., zákona Národnej rady Slovenskej republiky č.248/1994 Z. z., zákona Národnej rady Slovenskej republiky č.249/1994 Z. z., zákona Národnej rady Slovenskej republiky č.250/1994 Z. z., zákona Národnej rady Slovenskej republiky č.202/1995 Z. z., zákona Národnej rady Slovenskej republiky č.207/1995 Z. z., zákona Národnej rady Slovenskej republiky č.265/1995 Z. z., zákona Národnej rady Slovenskej republiky č.285/1995 Z. z., zákona Národnej rady Slovenskej republiky č.160/1996 Z. z., zákona Národnej rady Slovenskej republiky č.168/1996 Z. z., zákona č.143/1998 Z. z., nálezu Ústavného súdu slovenskej republiky č.319/1998 Z. z., zákona č.298/1999 Z. z., zákona  č.313/1999 Z. z., zákona č.195/2000 Z. z., zákona č.211/2000 Z. z., zákona  č.367/2000 Z. z., zákona č.122/2001 Z. z., zákona č.223/2001 Z. z., zákona č.253/2001 Z. z., zákona č. 441/2001 Z. z., zákona č.490/2001 Z. z., zákona č.507/2001 Z. z., zákona č.139/2002 Z. z., zákona č.422/2002 Z. z., zákona  č.190/2003 Z. z., zákona č.430/2003 Z. z., zákona č.510/2003 Z. z., zákona č.515/2003 Z. z., zákona č.534/2003 Z. z. a zákona č. 364/2004 Z. z. sa mení a dopĺňa takto: 
1. V § 8 ods. 2 sa slová „§ 22“ nahrádzajú slovami „osobitného predpisu1a)“.

Poznámka pod čiarou k odkazu 1a znie:
„1a) § 122 zákona Národnej rady  Slovenskej republiky č. 315/1996 Z. z. o premávke                 na pozemných komunikáciách v znení zákona č.     .“.

2. § 22 sa vypúšťa.

3. V § 56 ods. 2  sa  vypúšťajú  slová  „za priestupok, prípadne“.

4. V § 86 písm. a) sa slová „§ 22“ nahrádzajú slovami „osobitného predpisu1a)“.

5. V § 86 písm. b) sa na konci pripájajú tieto slová „alebo ďalšie priestupky, ak tak ustanoví osobitný zákon.“.

Čl. III

Zákon Slovenskej národnej rady č. 564/1991 Zb. o obecnej polícii v znení zákona Národnej rady Slovenskej republiky č. 250/1994 Z. z., zákona č. 319/1999 Z. z. a zákona             č. 333/2003 Z. z. sa mení  takto: 

1. V § 3 ods.1 písm. f) sa vypúšťajú slová „a tiež za priestupky proti bezpečnosti a plynulosti cestnej premávky5) spáchané neuposlúchnutím zákazu, ktorý vyplýva z úpravy cestnej premávky vykonanej dopravnými značkami alebo dopravnými zariadeniami6)“ vrátane poznámok pod čiarou k odkazom 5 a 6.

2. V poznámke pod čiarou k odkazu 4 sa pripája citácia „§ 122a zákona Národnej rady  Slovenskej republiky č. 315/1996 Z. z. o premávke na pozemných komunikáciách v znení zákona č.     .“.

Čl. IV

Tento zákon nadobúda účinnosť 1. júla 2005 s výnimkou Čl. I tretieho bodu, ktorý nadobúda účinnosť 1. januára 2006 a Čl. I tridsiatehošiesteho bodu a Čl. II štvrtého bodu, ktoré nadobúdajú účinnosť 1. júla 2006.